S-ciavismo en Africa

El S-ciavismo in Africa  el xe senpre esistio. El steso nome del continente el vien da na raixa fenicia (AFR) che ła vol dire s-ciavo, sotomeso. Se dee sotolineare che el s-ciavismo el ga vù n’inpato diverso sol continento łongo i secoli. En te i ultimi secołi, inportanti le xe stà łe trate atlantiche, orientali e łe nove forme de s-ciavitù che łe ga meso la majoria de la popołasion africana in na situasion de sfrutamento e de łimitasion de la libartà personale.

 S-ciavismo locale 
I s-ciavi i xe senpre esistii in Africa. Ne ła majoria de i casi, se tratava de forme de aservimento de nemici o de zente che no la podea pagar i debiti. Senz’altro, tanti s-ciavi i ga visù ła so situasion come normale, parte de ła vita. No ghe xe mancà, purtropo, anca forme catie, viołente de s-ciavitù tra africani. Bisogna anca tegnar conto che i s-ciavi i no gavea na vita pi dura de i contadini soto paron.

Da vari documenti se caise che quasi tute łe siviltà pi grandi del pasà le vivea grasie al laoro de i s-ciavi. En te la rejon del Seneganbia, dal 1300 al 1900 on terzo de la popołasion la xera de s-ciavi. Lo steso se pol dir de i regni del Ghana, Mali, Segou, e Songhai. En tel XIX secolo, metà de la popołasion de la Siera Leon la xera formà da s-ciavi. De tuti i regni de cui ghemo documentasion se pol dir lo steso.Welcome to Encyclopædia Britannica's Guide to Black HistorySlow Death for Slavery - Cambridge University PressDigital History Slavery Fact Sheets Tanzania - Stone Town of Zanzibar Fulani slave-raidsCentral African Republic: History 

 S-ciavismo in Songhai 
EN tel ergno del Songhai no ghe xeera na diferenza pratica intrà s-ciavi e contadini vasali. Ste do categorie de lavoradori le xera utilizade da la clase dominante par i so interesi. I s-ciavi i podea verghe propietà privada e anca riscatar la so vita. I nobili i podea anca sposar na dona de le caste pi base..

 Etiopia 
La majoria de i s-ciavi in Etiopia la vegnea usada par i laori de casa. I xera menbri de la fameja, ancse se considerà inferiori. I s-ciavi i gavea da magnare, i vestii e la protezion de i paroni.Ethiopia - The Interregnum Le s-ciave le gavea anca el ruole de concubine. I s-ciavi i podea far marcà e tegnarse i guadagni. L’imperator Tewodros II (1855-1868) el ga stabilì la fin da la s-ciavitù,Tewodros II, anca se de fato la s-ciavitù la xe rimasta legale fin al 1923, co l’Etioipa la xe entrada inte la Lega de le Naxioni.Kituo cha katiba >> Haile Selassie Profile  No bisogna dismentegarse che l’Etiopia la gavea on sistema de latifondismo do anca i omeni libari i dovea laorar par i signoroti come servi de la gleba. On quarto de la popołasion i xera s-ciavi.Twentieth Century Solutions of the Abolition of Slavery  La fin de sto sistema la xe rivà solo ch een tel 1942.The slave trade: myths and preconceptions Ethiopia Chronology of slavery

 Somalia 
En tel sud de la Somali se cata de le popołasion nere bantu. Sta zente no la xe originaria del Corno d’Africa. I xe i disendenti de i s-ciavi portà qi in tel XIXX e XIX secolo da i marcanti swahili e arabi. Ancò i bantu somali i xe 700 000, su na popołasion de 11 milioni de abitanti. I bantu i se sa sedentarisà e i pratica l’agricoltura. Ancora deso i xe discriminà da la majoria de la popołasion.Africa's Lost Tribe Discovers American Way

 Nord Africa 
En tel nord d l’Africa, i s-ciavi i ghe xe senpre stà. La majoria de i s-ciavi i vegnea da le rejoni a sud del Sahara, ma ghe xera anca tanti s-ciavi eoropei, rapì da i arabi e i berberi so le coste del Mediteraneo.Historical survey > The international slave tradeArabs and Slave Trade 
En te la società saharawi ghe xera tante caste, co na società fonrtemente stratificà. I haratin i e senpre stà la casta pi basa. Neri e s-ciavi, i haratin i xe s-ciavi anca ancò.Slavery in The Sahara Fair elections haunted by racial imbalanceCaste: One in every 25 people suffers from caste discrimination

 S-ciavi esportà 
 Trata setentrionale 
La pi vecia trata de s-ciavi africani la xe quela trans-sahariana ocidentale. Dopo el X secolo, co l’arivo de i dromedari e la penetrasion araba longo el Nilo co la caduta de i regni cristiani de la Nubia, la trata la sa verto anca a la zona orientale del nord del continente. Dal X al XIX secolo, almanco on milion de africani i xe rivà so le coste mediteranee come s-ciavi. Bisogna tegnar conto de i miliari de africani che i xe morti durante el tragito.Fage, J.D. A History of Africa. Routledge, 4th edition, 2001. pg. 256 El numaro el xe pi grande in tel sol XIX secolo.
I s-ciavi vendui inte i mercati del Maghreb i deventava parte de la fameja che li conpraa. On bon numaro de s-ciavi i vegnea usadi come soldadi. Le done le diventava concubine.Battuta's Trip: Journey to West Africa (1351 - 1353)  La majoria de i s-ciavi maschi i vegnei castradi e alcuni i laorava inte i harem. El sultan marochin Moulay Ismail el ‘sanguinario’ (1672-1727) el gavea n’armata de 150 000 s-ciavi neri chiamada la Guardia Nera, che lo ga jutà a sotometar el paese.Lewis. Race and Slavery in the Middle East. Oxford University Press 1994. 

 Trata Orientale 
Co i navigadori arabi i xe stà boni de controlar le rote de l’oceano Indiano (IX secolo), i ga tacà a far marca de s-ciavi. I primi tenpi, i vendea qualche miliaro de s-ciavi a l’ano. On po’ a la olta, la trata la vendea 40 000 s-ciavi a l’ano, co on pico de 50 000 in tel sol marcà de Zanzibar par tuto el XIX secolo.Swahili Coast  Altretanti i ga lasà l’Africa pasando da i porti minori del Corno d’Africa e del nord del Mozanbico.Fage, J.D. A History of Africa. Routledge, 4th edition, 2001. pg. 258. I marcanti i ga catà su schei e richeze. Basta ricordarse de Tippu Tip, che a la so morte el gavea sete piantagioni a Zanzibar e pi de diesemila s-ciavi. I marcanti i atacava i vilagi, copando tuti quei che i se se difendea. Tanti i moria su la strada verso la costa.David Livingstone; Christian History Institute The blood of a nation of Slaves in Stone Town BBC Remembering East African slave raidsZanzibar 
Da i calcoli fati da i storici, se sa che almanco 17 milioni de s-ciavi i ga traversà el Mar Roso, l’oceano Indiano e el Deserto del Sahara tra el 650 e el 1900.The Unknown Slavery: In the Muslim world, that is -- and it's not overThe Forgotten Holocaust: The Eastern Slave Trade

 La Trata Atlantega 
La trata de i s-ciavi che pasava da l’oceano Atlantego la xe stà pi curta de le altre, ma altretanto violenta. I s-ciavi i servea a le piantagioni del sudamerica. Manodopera a baso costo e forte la dovea sopiantar i indiani latinoamericani che i morea soto lo sforso fisico, le malatie portà da i eoropei e la violensa de i coloni. Portoghexi e spagnoli i ga scominsià a usar i s-ciavi fin dal 1501.John Henrik Clarke. Critical Lessons in Slavery & the Slavetrade. A & B Book PubHEALTH IN SLAVERY
En tel 1452, el Papa Nicola V el ga scrito on documento do el ge dava al re del Portogalo Afonso V el dirito de far s-ciavi el “saraceno, pagano o senza fede”. L’obietivo del Papa el xera quelo de sostegnar la lota contro i pirati arabi e berberi che infestava el Mediteraneo. Stò documento el xe, invese, utilizà par darghe valor legale a la trata. I paexi protestanti i no se sa mai fato on problema, e co el marcà nordamericano el ga volesto s-ciavi, i paexi del nord Eoropa i xe entrà in tel marcà. I inglexi i ga presto tolto el monopolio de la trata atlantega.The National Archives | Exhibitions & Learning online | Black presence | Africa and the Caribbean
El pico de la tratta atlantega el xe stà in tel XIIX secolo. I marcanti i crompava i s-ciavi da i re locali de la costa africana. I regni de Oyo (yoruba), Kongo, Benin, Fouta Djallon, Kaabu, Dahomey, i xe diventà richi co la trata.The Great Slave Empires Of Africa The Transatlantic Slave Trade

 Regni locali 
I re del Dahomey i vendea i prisonieri de guera, che i saria stà destinà a la morte durante le feste nazionali de tuti i ani.Museum Theme: The Kingdom of Dahomey Dahomey (historical kingdom, Africa)Benin seeks forgiveness for role in slave trade
L’impero Bambara e i regni Khasso i ga scominsià a far guere propio par caturar s-ciavi da vendar.Le Mali précolonial 
L’impero del Benin el xe diventà rico inte i secoli XVI e XVII propio co la trata. I s-ciavi i vegnea vundudi a portoghexi e olandexi. El golfo de Benin el xera conosù come “La costa dei schiavi”.The Story of AfricaAfrican Slave Owners

 Efeti de la s-ciavitù 
 Efeti in Africa 
Tuti i dixe che la trata de i s-ciavi la xe stà on fenomeno negativo par el continente. La discusion tra i storici la xe so i efeti che la trata la ga vù su i vari regni e popołasioni. La trata la ga impoverio vasti trati africani. A lo steso tenpo, alcune etnie le ga beneficià da el marcà de i s-ciavi. Basil Davidson, no storico inglexe de l’Africa chel ga de frecuente mostrà na tendensa a difendare l’Africa pitosto che l’Eoropa, el dixe che vaste aree de l’Africa Ocidentale le ga vù on beneficio da la trata de i s-ciavi.Basil Davidson, Black mother : Africa and the Atlantic slave trade Harmondsworth: Penguin Books, 1980. Altri storici i ga demostrà che, ad esenpio, la Guinea la gavea introiti anui de 3,5 milioni de sterline inglexi ne i ultimi ani del XIIX secolo. Ne i stesi ani, el RegnoUnio – la grande potensa econòmega del tempo –la gavea un introito de 14 milioni di sterline. L’afluensa econòmega la ga vù na ricaduta positiva su le società che le aministrava la tratta.

Il trafico trans-sahaiano el xe stà pi limitato, co s-ciavi che i ndava a laorar inte le case de i paroni. La trata longo el Nilo, parò, la xe stà dramatica, come i ga scrito i testimoni del tenpo: Daniele Comboni, Gordon Pashà, Romolo Gessi. I misionari catoleghi che i xe rivà an te la rejon del Sudd i ga dito che tante zone le xera disabità par via de i s-ciavisti.

Da la parte de i s-ciavi, el xe ciaro che la s-ciavitù no la posa esar vista come positiva. Lo s-ciavo el xe sempre stà opreso, maltratà, sensa libartà e sensa diriti umani.

 Efeti in ocidente 
La trata la ga dato on inpato econòmego a le economie ocidentali. Co i s-ciavi, i paexi colonisadori i ga podù svilupar le piantagioni e le miniere inte le Americhe. L’acumolo de caitale el ga parmeso lo svilupo industriale de l’Eoropa.

Varie società de i diriti umani le ga conbatù la trata, che la xe stà mesa fora lege solo co le considerasion politeghe le ga favorì la fin de la s-ciavitù. I inglexi i ga caio che sensa s-ciavi le economie de le Amreiche le saria andà a remengo, e che el xera posìbiłe utilixar la lota a i s-ciavisti par metar fin a el control islamico so la trata in Africa. L’abolision de la s-ciavitù la ga parmeso a i inglexi de diventar pi forti politegamente e econòmegamente, e de ocupare vasti trati de Africa co la scusa de la guera a la trata.Digital History  Simili considerazioni permisero la vittoria degli abolizionisti in Francia.Guillaume Daudin « Profitability of slave and long distance trading in context : the case of eighteenth century France », Journal of Economic History, vol. 64, n°1, 2004

 Abolision 
En Eoropa, anca a causa de la Rivolusion Francexe, la sensibilità a i diriti umani la xe cresuda inte i secoli XVIII e XIX. La Fransa la xe stà la prima nazion eoropea a abolir la s-ciavitù in tel 1794. Napoleone la ga rimesa in piè in tel 1802, e l’abolision definitiva la xe rivà in tel 1848. I inglexi i ga abolio la s-ciavitù in tel 1807.The legal and diplomatic background to the seizure of foreign vessels En tel 1820 anca i Stati Unii de America i ga abolio la s-ciavitù.1820 U.S. Law on Slave Trade  
I inglexi i ga dato ordine a la marina de fermar le navi de i s-ciavisti e de libarar i s-ciavi. Tra el 1808 e el 1860, el “West Africa Squadron” – Squadrone de l’Africa Ocidentale – el ga fermà 1.600 navi di s-ciavisti e el ga libarà 150 000 s-ciavi.Sailing against slavery El Portogalo el ga continuà par qualche ano, ma la trata atlantega la xe terminada par la metà del secolo XIX.

La trata de i paexi islamici la xe ndà vanti oncora par on toco. La marina inglexe no la podea controlar tuto el trafico fato co barche picole longo la costa. El porto de Aden el xe imasto on centro de s-ciavismo fin a i tenpi moderni. A l’interno de l’Africa, i s-ciavi i ghe ancora. Tuti i stati i ga abolio la s-ciavitù, ma la pratica la continua in Sudan, Ciad, Nizer, Mauritania.Human Rights Watch Slavery and Slave Redemption in the Sudan En Mauritania almanco 600 000 persone – 20% de la popołasion – i xe s-ciavi .The Abolition season on BBC World ServicePoverty, tradition shackle Mauritania's slaves  En Nizer l’8% de la popołasion la xe de s-ciavi.Born to be a slave in Nizer By Hilary Andersson, BBC Africa Correspondent, NizerThe Shackles of Slavery in Nizer
No se pol dismentegarse de le nove forme de s-ciavitù. En te i paexi che ga visto guere sivili (Congo, Sierra Leone, Liberia, Angola, Mozambico e altri), done, buteleti e anca omeni adulti i xe stà usà par jutare i militari, scavar inte le miniere, come ogeti sesuali. Lo steso se pol dir de i abitanti de le tante baracopoli africane, abità da zente che la guadagna manco de on dolaro al dì e vive in zone urbane do la vita la costa come in Eoropa.

 Note 

 Linganbi foresti 
 Welcome to Encyclopædia Britannica's Guide to Black History
 Twentieth Century Solutions of the Abolition of Slavery 
 African Holocaust African Slave trade and legacy
 Set All Free - Act to end slavery  - British site commemorating 200 years since the passing of Abolition of the Slave Trade Act
 Rice N Peas - Interview with an Ex-Slave
 Scale of African slavery revealed
 Nizeria's 'respectable' slave trade
 Africa's trade in children
 The story of Africa: Slavery
 Scotland and the Abolition of the Slave Trade - schools resource 
 "The impact of the slave trade on Africa," Le Monde diplomatique

Categoria:Istoria de l'Africa